**Ministru kabineta noteikumu projekta**

**“Grozījumi Ministru kabineta 2018. gada 17. jūlija noteikumos Nr. 429 “Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus””** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts izstrādāts, lai pārņemtu Eiropas Komisijas 2019. gada 17. decembra deleģētās Direktīvas 2020/362, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem prasības attiecībā uz atbrīvojumu sešvērtīgā hroma kā pretkorozijas līdzekļa izmantošanai dzīvojamo autofurgonu absorbcijas ledusskapju dzesēšanas sistēmās no oglekļa tērauda un 2019. gada 17. decembra deleģētās Direktīvas 2020/363, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem prasības attiecībā uz dažiem atbrīvojumiem svina un svina savienojumu izmantošanai detaļās prasības Latvijas normatīvajā regulējumā.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2018.gada 17.jūlija noteikumos Nr.429 “Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus”” (turpmāk – noteikumu projekts) izstrādāts, lai pārņemtu:- Eiropas Komisijas 2019. gada 17. decembra deleģētās Direktīvas 2020/362, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem prasības attiecībā uz atbrīvojumu sešvērtīgā hroma kā pretkorozijas līdzekļa izmantošanai dzīvojamo autofurgonu absorbcijas ledusskapju dzesēšanas sistēmās no oglekļa tērauda (turpmāk – Direktīva 2020/362) prasības; - Eiropas Komisijas 2019. gada 17. decembra deleģētās Direktīvas 2020/363, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem prasības attiecībā uz dažiem atbrīvojumiem svina un svina savienojumu izmantošanai detaļās (turpmāk – Direktīva 2020/363/ES) prasības.Eiropas Parlamenta un Padomes 2000. gada 18. septembra Direktīva 2000/53/EK par nolietotiem transportlīdzekļiem (turpmāk – Nolietotu transportlīdzekļu Direktīva) ierobežo dažu bīstamu vielu izmantošanu tādu transportlīdzekļu materiālos un detaļās, kurus laiž tirgū pēc 2003.gada 1.jūlija, kā noteikts tās 4. panta 2. punkta “a” apakšpunktā[[1]](#footnote-2) . Nolietotu transportlīdzekļu Direktīvas II  pielikumā regulāri jāveic grozījumi saskaņā ar tehnikas un zinātnes attīstību, un jāpārskata izņēmumi attiecībā uz svina un sešvērtīgo hroma izmantošanu.Patlaban spēkā esošie Nolietotu transportlīdzekļu Direktīvas II  pielikuma, kas grozīts ar Direktīvu 2020/363/ES “8.e”, “8.f b”, “8.g” un “8. j” punktā atbrīvojumi ļauj izmantot svinu lodmetālos, un minētajā direktīvā noteikts, ka šie atbrīvojumi jāpārskata 2019.gadā, savukārt “8.j” punkta atbrīvojums ir atkārtoti izvērtēts.Noteikumu projektā noteikts:- ka atbrīvojums par svinu lodmetālos, ar augstu kušanas temperatūru (t.i. svina sakausējumi ar svina saturu 85% no masas vai vairāk) paliek spēkā. Minētais atbrīvojums tika izvērtēts 2015./2016.gadā detaļu un materiālu līmenī, jo īpaši vai svina aizstāšana vai likvidēšana joprojām nav zinātniski un tehniski realizējama nelielu kristālu stiprināšanai. Tika izpētīti arī pieejamie bezsvina risinājumi, vai tie ir atbilstoši izmantošanai autorūpniecībā. Secinājumi bija, ka no svina izmantošanas joprojām nav iespējams izvairīties, un tas atkārtoti tiks pārskatīts.- atbrīvojums transportlīdzekļiem par svinu, ko izmanto kontaktsaderīgu savienotāju sistēmās, izņemot transportlīdzekļa kontaktsaderīgu savienotāju spraudņsavienojumu zonā būs spēkā līdz 2023.gada 31.decembrim. Šajā gadījumā izvērtējums pierādīja, ka ir pieejamas bezsvina plastiski deformējamas kontaktspraudņu savienojumu sistēmas, bet ir nepieciešamas papildus laiks, lai autobūves nozare spētu garantēt šādu savu ražojumu drošumu.- atbrīvojums svina lodmetālos stabilu elektrisko savienojumu izveidei starp pusvadītāja mikroshēmu un datu nesēju integrētajās *flip-chip* pakotnēs attiecās uz visiem projektējamiem, ražotiem un pašlaik tirgū pieejamiem auto modeļiem, un tas būs spēkā līdz 2022.gada 30.septembrim. - attiecībā uz svina atbrīvojumu par sildierīču lodēšanu (ar vismaz 0,5 A vai vairāk sildīšanas strāvu uz attiecīgo lodsavienojumu) pie laminēta stikla atsevišķām rūtīm, kuru biezums nepārsniedz 2,1 mm (atbrīvojums neaptver lodēšanu pie starppolimērā iegultiem kontaktiem) ir pieejami bezsvina risinājumi, bet to dažu lietojumu testēšanas rezultāti joprojām ir neapmierinoši. Ņemot to vērā, atbrīvojums būs piemērojams līdz 2023.gada 31.decembrim.  - ka sešvērtīgā hroma kā pretkorozijas līdzekļa absorbcijas ledusskapju dzesēšanas sistēmās no oglekļa tērauda, tā saturam nepārsniedzot 0,75 % no dzesēšanas šķīduma masa atbrīvojums ar pārskatītu formulējumu ir piemērojams līdz 2025.gada beigām. Pēc tam tas tiks pārskatīts, jo ir konstatēts, ka pastāv alternatīvs korozijas inhibitors, tomēr tas vēl nav pieejams autofurgonos, un tajos uzstādītajos ledusskapjos, kas laisti Eiropas Savienības tirgū. Vēl ir nepieciešami tehniski pielāgojumi un izmēģinājumi, lai pilnvērtīgi nodrošinātu korozijas inhibīciju visā tā darbošanās posmā, līdz ar to ir pamatoti pagarināt pagarinājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos Ministru kabineta 2018.gada 17.jūlija noteikumos Nr.429 “Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus” (turpmāk – MK noteikumi Nr. 429) ir noteiktas transportlīdzekļu sastāvdaļas un materiāli, kuri drīkst saturēt svinu, dzīvsudrabu, kadmiju un sešvērtīgā hroma savienojumu, kas minēti šo noteikumu pielikumā. Šobrīd MK noteikumu Nr. 429 pielikuma 2.11., 2.13., 2.14., 3.3 apakšpunkts neatbilst Direktīvas 2020/362 un Direktīvas 2020/363 prasībām, kā arī MK noteikumu Nr. 429 pielikumu ir nepieciešams papildināt ar diviem jauniem apakšpunktiem saskaņā ar Direktīvas 2020/363 prasībām.  |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri izgatavo un izplata transportlīdzekļus, to materiālus un sastāvdaļas. |
| 2. | Tiesiskā regulējuma ietekme uz tautsaimniecību un administratīvo slogu | Tā kā Direktīvas 2017/2096/ES pielikums, kurā ir noteikti transportlīdzekļu sastāvdaļas un materiāli, kuri drīkst saturēt svinu, dzīvsudrabu, kadmiju vai sešvērtīgā hroma savienojumus, tiek regulāri grozīts, saskaņā ar zinātnes un tehnikas sasniegumiem, ir nepieciešams izdot noteikumu projektu, kurš nodrošinās Direktīvas 2020/362 un Direktīvas 2020/363 prasību ieviešanu. Noteikumu projektam ir paredzama pozitīva ietekme uz vidi un veselību, tas precizēs to transportlīdzekļu sastāvdaļu un materiālu sarakstu, kam nepiemēro aizliegumu saturēt svinu vai sešvērtīgā hroma savienojumus. Uz sastāvdaļām un materiāliem, kuriem noteikumu projekta pielikumā nav norādīti termiņi, prasības attiecas bez ierobežojuma, t.i., uz jebkurā gadā tirgū laistām sastāvdaļām un materiāliem. Piemēram, noteikumu projekta 2.punktā svins lodmetālos, ar augstu kušanas temperatūru (t.i., svina sakausējumi ar svina saturu 85% no masas vai vairāk) – attiecināms uz 2020. gadā tirgū laistām detaļām līdzvērtīgi kā uz 1990. gadā tirgū laistām detaļām. Savukārt noteikuma projekta 3.punkts paredz, ka attiecīgais svina saturs ko izmanto kontaktsaderīgu savienotāju sistēmās, izņemot transportlīdzekļa kontaktsaderīgu savienotāju spraudņsavienojumu zonā, nav pieļaujams transportlīdzekļos, kuru tips, apstiprināts pēc 2024. gada 1. janvāra, un šiem transportlīdzekļiem paredzētās rezerves daļās.Nav paredzams, ka noteikumu projektam būs ietekme uz administratīvo slogu. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Noteikumu projekta tiesiskā regulējuma ietekme uz tautsaimniecību un sabiedrības mērķgrupām – komersantiem, kuri izgatavo un izplata transportlīdzekļus, to materiālus vai sastāvdaļas būs jāņem vērā noteikumu projektā precizētās prasības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
|  Noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīvu 2020/362 un Direktīvas 2020/363 prasības jāpārņem ar noteikumu projektu līdz 2020.gada 5.aprīlim (Direktīvas 2020/362 un Direktīvas 2020/363 publicēšanas datums – ). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Eiropas Parlamenta un Padomes 2000. gada 18. septembra Direktīva [2000/53/EK](http://eur-lex.europa.eu/eli/dir/2000/53/oj/?locale=LV) par nolietotiem transportlīdzekļiem pārņemta ar Ministru kabineta 2018.gada 17.jūlija noteikumiem Nr.429 “Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus”.Eiropas Komisijas 2011. gada 30. marta Direktīva [2011/37/ES](http://eur-lex.europa.eu/eli/dir/2011/37/oj/?locale=LV), ar ko groza II pielikumu Eiropas Parlamenta un Padomes Direktīvā [2000/53/EK](http://eur-lex.europa.eu/eli/dir/2000/53/oj/?locale=LV) par nolietotiem transportlīdzekļiem (dokuments attiecas uz EEZ) pārņemta ar Ministru kabineta 2011. gada 11. oktobra noteikumiem Nr. 779 “Grozījumi Ministru kabineta 2004. gada 6. aprīļa noteikumos Nr. 242 “[Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus](https://likumi.lv/ta/id/87043-noteikumi-par-transportlidzeklu-sastavdalam-un-materialiem-kuri-drikst-saturet-svinu-dzivsudrabu-kadmiju-vai-sesvertiga-hroma-s...)””.Eiropas Komisijas 2013. gada 17. maija Direktīva [2013/28/ES](http://eur-lex.europa.eu/eli/dir/2013/28/oj/?locale=LV), ar ko groza II pielikumu Eiropas Parlamenta un Padomes Direktīvā [2000/53/EK](http://eur-lex.europa.eu/eli/dir/2000/53/oj/?locale=LV) par nolietotiem transportlīdzekļiem pārņemta ar Ministru kabineta 2018.gada 17.jūlija noteikumos Nr.429 “Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus”.Eiropas Komisijas 2016. gada 18. maija Direktīva (ES) [2016/774](http://eur-lex.europa.eu/eli/dir/2016/774/oj/?locale=LV), ar ko groza II pielikumu Eiropas Parlamenta un Padomes Direktīvai [2000/53/EK](http://eur-lex.europa.eu/eli/dir/2000/53/oj/?locale=LV) par nolietotiem transportlīdzekļiem pārņemta ar Ministru kabineta 2016. gada 6. septembra noteikumiem Nr. 569 “Grozījumi Ministru kabineta 2004. gada 6. aprīļa noteikumos Nr. 242 “[Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus](https://likumi.lv/ta/id/87043-noteikumi-par-transportlidzeklu-sastavdalam-un-materialiem-kuri-drikst-saturet-svinu-dzivsudrabu-kadmiju-vai-sesvertiga-hroma-s...)””.Eiropas Komisijas 2017.gada 15.novembra Direktīvas 2017/2096 /ES, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem tranpsportlīdzekļiem pārņemta ar Ministru kabineta 2018.gada 17.jūlija noteikumos Nr.429 “Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus”. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2019. gada 17. decembra deleģētās Direktīvas 2020/362, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem prasības attiecībā uz atbrīvojumu sešvērtīgā hroma kā pretkorozijas līdzekļa izmantošanai dzīvojamo autofurgonu absorbcijas ledusskapju dzesēšanas sistēmās no oglekļa tērauda;-Eiropas Komisijas 2019. gada 17. decembra deleģētās Direktīvas 2020/363, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem prasības attiecībā uz dažiem atbrīvojumiem svina un svina savienojumu izmantošanai detaļās. |
| A | B | C | D |
| Direktīvas 2020/363 Pielikuma 8.e punkts | Pielikuma 2.11. apakšpunkts | Pārņemts pilnībā | Nav noteiktas stingrākas prasības |
| Direktīvas 2020/363 Pielikuma 8.f b  punkts | Pielikuma 2.13. apakšpunkts | Pārņemts pilnībā | Nav noteiktas stingrākas prasības |
| Direktīvas 2020/363 Pielikuma 8.g punkts | Pielikuma 2.14. un 2.14.1 apakšpunkts | Pārņemts pilnībā | Nav noteiktas stingrākas prasības |
| Direktīvas 2020/363 Pielikuma 8. k punkts | Pielikuma 2.17.1 apakšpunkts | Pārņemts pilnībā | Nav noteiktas stingrākas prasības |
| Direktīvas 2020/362 Pielikuma 14. punkts | Pielikuma 3.3. apakšpunkts | Pārņemts pilnībā | Nav noteiktas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
|  |  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2020. gada 12. martā publicēts Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv), un Valsts kancelejas tīmekļvietnē, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti | Sabiedrības komentāri par noteikumu projektu un tā anotāciju netika saņemti |
| 4. | Cita informācija | Nav |
|  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Noteikumu projekta izpildes rezultātā nav nepieciešams veidot jaunas institūcijas.Noteikumu projekta izpildes rezultātā nav plānots likvidēt kādu esošu institūciju.Noteikumu projekta izpildes rezultātā nav plānots reorganizēt esošu institūciju vai arī apvienot esošas institūcijas. |
| 3. | Cita informācija | Nav |

Vides aizsardzības un
reģionālās attīstības ministrs Juris Pūce

Balka 67026916

Sandija.Balka@varam.gov.lv

1. *ES* *Dalībvalstis nodrošina to, ka materiāli un detaļas transportlīdzekļos, ko laiž tirgū pēc 2003. gada 1. jūlija, nesatur svinu, dzīvsudrabu, kadmiju vai sešvērtīgo hromu, izņemot gadījumus, kas minēti II pielikumā un tur minētos apstākļos* [↑](#footnote-ref-2)